(nu produce efecte juridice)\*

ROMÂNIA VICEPRIMAR,

JUDEŢUL MURES Dr. Makkai Grigore

MUNICIPIUL TÂRGU MUREŞ

DASCPC-Serviciul activităţi culturale, sportive, de tineret şi locativ

Nr. 36783 din 06.06.2019

**EXPUNERE DE MOTIVE**

privind completarea Hotărârii Consiliului local municipal nr. 54 din 28.03.2019 privind aprobarea Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L., situat în municipiul Târgu Mureș, str. Gheorghe Marinescu f.n.

 Prin HCLM nr. 54/28.03.2019 s-au aprobat Criteriile pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L., situat în municipiul Târgu Mureș, str. Gheorghe Marinescu f.n.. Aceste criterii cuprind atât criteriile de acces la locuință (lit.A) cât și cele de ierarhizare stabilite prin punctaj ( lit. B) din HCL.

Conform uzuanțelor o copie a HCL nr. 54/2019 a fost transmisă și Ministerului Dezvoltării Regionale și Administrației Publice.

Prin adresa nr. 66132/2019 emisă de MDRAP , înregistrată la instituția noastră sub numărul 33.758/24.05.2019, ministerul reconfirmă avizul favorabil sub rezerva preluării Notei aferente criteriului de acces nr. 2, care se referă la nedeținerea unei alte locuințe de către titular și ceilalți membrii ai familiei acestuia ( soș/soție, copii și/sau alte persoane aflate în întreținerea acestuia). Aceasta se va prelua cu următoarea formulare:

“NOTĂ:

 *Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti, şi nici chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înţeleg clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membri ai familiei acestuia - soţ/soţie, copii şi/sau alte persoane aflate în întreţinerea acestuia- deţin, alături de alte persoane, cote-părţi dintr-o locuinţă, dobândite în condiţiile legii.”*

 Menționăm că această notă este prevăzută, la fel ca și criteriile de acces la locuință în anexa nr. 11 din HG. nr. 962/2001privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe.

Faţă de cele de mai sus vă rugăm a analiza şi aproba materialul prezentat în sensul completării Criteriului de acces la locuință nr.2 cu nota menționată.

 Aviz favorabil al

 D.A.S.C.P.C

 Director ex. adj.

 Blaga-Zătreanu Cosmin

**ROMÂNIA Proiect**

**JUDEŢUL MUREŞ** (nu produce efecte juridice)\*

**CONSILIUL LOCAL AL MUNICIPIULUI TÂRGU MUREŞ** VICEPRIMAR

 Dr.Makkai Grigore

**HOTĂRÂREA nr.\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_\_\_\_\_\_2019**

privind completarea Hotărârii Consiliului local municipal nr. 54 din 28.03.2019 privind aprobarea Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L., situat în municipiul Târgu Mureș, str. Gheorghe Marinescu f.n.

 ***Consiliul Local al Municipiului Târgu Mureş, întrunit în şedinţa ordinară de lucru*,**

 Văzând Expunerea de motive nr. 36783/06.06.2019 privind completarea Hotărârii Consiliului local municipal nr. 54 din 28.03.2019 privind aprobarea Criteriilor pentru stabilirea ordinii de prioritate în soluționarea cererilor de locuințe și în repartizarea locuințelor destinate închirierii, în mod exclusiv pentru medici rezidenți și tineri specialiști din sănătate, din blocul de locuințe realizat prin A.N.L., situat în municipiul Târgu Mureș, str. Gheorghe Marinescu f.n.

 Ţinând cont de prevederile art. 23 din Legea nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare, ale art. 14 alin. 7 și alin. 8 lit. a-e) din HG nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, HCL nr. 54/2019,

 În temeiul prevederilor art. 36 alin.1, alin. 2 lit.c), alin.5 lit.b), alin. 6 lit.a)-pct.17 şi art.115 alin.1 lit.b) din Legea administraţiei publice locale nr. 215/2001, republicată

##### HOTĂRĂŞTE

**Art.1.** Se aprobă completarea Hotărârii Consiliului local municipal nr. 85/28.03.2019 în sensul includerii la Criteriul de acces nr. 2 a următoarei :

 *“ Notă:*

 *Restricţia referitoare la nedeţinerea unei locuinţe în proprietate nu are în vedere locuinţele înstrăinate în urma unei acţiuni de partaj sau locuinţele trecute în proprietatea statului în mod abuziv şi care nu au fost retrocedate în natură. Restricţia nu se aplică în cazul deţinerii cu chirie a unui spaţiu locativ în cămine de familişti sau nefamilişti, şi nici chiriaşilor din locuinţele preluate abuziv de stat şi care fac obiectul unor solicitări de retrocedare sau care sunt retrocedate către foştii proprietari. Prin cămine de familişti sau nefamilişti se înţeleg clădirile dotate cu camere de locuit individuale şi cu dependinţele, dotările şi utilităţile comune. De asemenea, restricţia nu se aplică în situaţia în care titularul cererii de locuinţă şi ceilalţi membri ai familiei acestuia - soţ/soţie, copii şi/sau alte persoane aflate în întreţinerea acestuia- deţin, alături de alte persoane, cote-părţi dintr-o locuinţă, dobândite în condiţiile legii.”*

**Art.2**. Cu aducerea la îndeplinire a prevederilor prezentei hotărâri se însărcinează Executivul Municipiului Târgu Mureş prin Direcţia activităţi social-culturale patrimoniale și comerciale- Serviciul activități culturale, sportive, de tineret și locativ.

**Art.3.** În conformitate cu prevederile art.19 alin.1, lit.e, din Legea nr. 340/2004, republicată, privind instituţia prefectului şi art. 3 alin. 1 din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate**.**

**Viza de legalitate**

 **p. Secretarul Municipiului Târgu Mureş,**

 **Director executiv D.J.C.A.A.P.L.**

 **Buculei Dianora- Monica**